Jõevee räniga rikastumise mehhanismid

Mis on see oluline, kuidas vesi räniga rikastub

Taime juured eritavad erinevaid orgaanilisi happeid, mis lahustavad lähtekivimit ja aitavad kaasa mineraalide porsumisele.

Ükskõik, kas happelised või neutraalsed mullad, juuretsoonis on pH madal (tänu juureeritistele) ja see lagundab lähtekivimit (mullatekke protsess) ning vabastab räni.

Vesi kulgeb läbi juuretsooni ja jõuab jõkke. Koos lahustunud räni, aga ka happeliste orgaaniliste juureeritistega. Viimaseid on võimalik keemiliselt veest mõõta. Mitte ehk küll otseselt, aga on võimalik mõõta lahustunud orgaanilise aine kontsentratsioone.

Ülal joonisel on x-teljel orgaanilise süsiniku kontsentratsioon ja y-teljel lahustunud räni (DSi) sisaldus erinevates põhja Rootsi jõgedes. Mida suurem on orgaanilise C kontsentratsioon (mis põhiosas sisaldab endas lahustunud happelisi juureeritisi), seda kõrgem on ka lahustunud räni sisaldus jõevees.

Mis põhimõtteliselt näitab, et lahustunud räni satub vette tänu kokkupuutele taimestikuga ...

« Eelmine | Järgmine »

© 2009 Kalle Olli