Kursuse korraldus

Tehniline info:

- Kursuse nimetus: Veekogude eutrofeerumine
- Kursuse kood: LOOM.01.085
- Kursuse maht: 4EAP
- Toimumise aeg: sügissemester, 9.-15.nädal
- Vastutav õppejõud: Kalle Olli

Kursuse toimumisvorm:

Veekogude eutrofeerumise kursust on võimalik võtta (i) tavakursusena -- käies loengutes, või (ii) 80% ulatuses e-kursusena. S.t. seminari ettekanne ja eksam tuleb sooritada traditsioonilisel viisil. Teadmiste omandamine ning eksamiks valmistumine põhineb elektroonilisel õppematerjalil.

Nõudmised kursuse läbimiseks

Tööta läbi loengukursuse elektrooniline õppematerjal ja veendu, et saad kõigist enesekontrolli küsimustest aru ning oskad vastata. Sellega on suurem töö tehtud.

Vali seminaritöö algmaterjaliks vähemalt 2 teadusartikklit. Need võid võtta teemade järgi jaotatud pdf failidest, aga sama/sarnase teema kohta võid otsida ka ise sobiva teadusartikli. Pidage meeles -- konkreetsed artiklid on ainult vahend, mitte eesmärk! Eesmärk on suulise ja kirjaliku eneseväljendusoskuse treenimine. Siin ei ole nii oluline, mis on artiklise sisu.

Järgi seminari juhendit (v.t. järgmine alajaotus), tee kirjalik seminaritöö ja esita see e.mailitsi õppejõule tagasiside saamiseks. Valmista ette 15 max min suuline ettekanne (slaidiprogrammiga), ning kanan oluisem (ja köitvam) osa seminariteemast auditooriumis ette.

Soorita kirjalik eksam.

Kellele on mõeldud e-kursus

E-kursus ei ole mõeldud asendama loengukursust. Loengukursus, kui vahetu õppejõu ja üliõpilase suhtlemise vorm ei kao kuhugi. Samas paljud üliõpilased ei saa loengutes käia -- kattub ajaliselt teiste loengutega, üliõpilane võib füüsiliselt olla teises linnas, laps kodus haige (kõik need on elust toodud näited). Kuid kursus on ikkagi vaja läbida. Nüüd on e-kursus asendamatu. E-kursus ei vabasta paraku (i) seminaritöö tegemisest ja ettekandmisest, (ii) eksamist.

Ajakava

E-kursuse ajakava järgib suures osas loengukursuse ajakava. See on vajalik eelkõige seminaride tõttu -- nende ettekandmine saab toimuda üksnes loengukursuse seminaride ajal. Mis sisaldab siiski üsna palju paindlikkust.

Iseseisev töö

Siin on e-õppijale kaks väljakutset: seminaritöö ja kogu materjali iseseisev omandamine. Viimasest loe järgmises lõigus. Siin seminaritöö eesmärk ja teostus. Seminaritöö eesmärk on arendada (i) kirjalikku ja (ii) suulist eneseväljendamise oskust. Neid oskusi on vaja vähemalt bakalaureuse ja magistritööde kirjutamisel ning suulisel kaitsmisel. Kui lõputöö kaitsmisel esimest korda avalikult esineda -- siis reeglina kukub see nadilt välja. Miks mitte siin kursuse raames, omade keskel, asja harjutada. Kasuta võimalust!

Kuidas õppida

Õppematerjali põhiosa on inglisekeelne, algselt kirjutatud oma eriala tuntud teadlaste poolt spetsiaalselt ülikoolikursuse tarbeks, ning siinse õppejõu poolt toimetatud ning kokku küljendatud. Normaalne töövoog oleks selline:

- Vastava teema peatükk tuleb õppematerjalist läbi töötada; peatükk ja leheküljenumbrid on iga teema avalehel kirjas. See osa on inglise keelne ja inglise keele oskuseta on raske edasi jõuda.
- Seejärel tuleb läbi vaadata e-keskkonnas olev eestikeelne koondmaterjal -- see on see osa, mida olen oluliseks pidanud, osa asju on lisatud. See on sisult sama mida räägin loengutes.
- Viimaseks on enesekontrolli peatükk -- mis annab selguse kui põhjalikult eksamil materjali nõutakse.

Soovitav on võtta teemasid samas järjekorras nagu nad on esitatud siin kursusel ja ka elektroonilises õppematerjalis. See on didaktiline küsimus rohkem. Teemad järgivad teatud loogikat: eutrofeerumise allikad, saasteainete transport, toime looduses ja tagajärjed. Formaalselt on õppematerjal jaotatud blokkideks:

- Atmosfääri blokk
- Sissevool rannikumerre, saasteainete transport
- Pelaagiline blokk -- mis juhtub veekogus
- Bentiline blokk -- eutrofeerumise mõju ja tagajärjed veekogu setetes
- Antropogeenne eutrofeerumine holistilises perspektiivis

Ensesekontroll

Iga teema lõpus on enesekontrolli lõik. Reeglina on tegemist lünktesti vormiga. Küsimustele vastamiseks on vajalik teemast aru saada. Küsimustik annab õppijale ettekujutuse mis tasemel teadmisi nõutakse. Õppematerjal on tihti väga põhjalik ja kõike ei jõua õppida (usinamatele on jäetud see võimalus), siin on abiks enesekontrolli küsimused -- sellel tasemel nõutakse teadmisi eksamil. Eksamil tulevad sisult samad küsimused, sõnastus võib muutuda.

Lünktestide puhul tuleb enamasti aru saada, kas väide on õige või vale ja vastavalt märkida lahtrisse kas '+' või '-'. "Saada" nupp näitab ainult tulemust ja rohelisel taustal on õigeid vastuseid, valed vastused värvuvad punaseks.

Enesekontrolli on võimalik sooritada piiramatu arv kordi. Nende juurde võib minna igal ajal, tüüpiliselt peale igat peatükki läbitöötamist.

Kuidas nõu küsida

Kui te ei oska vastata testi küsimustele, või ei nõustu vastusevariantidega mis on testides märgitud õigeteks, tuleks küsida juhendamist õppejõult. Siin palun oma seisukohti põhjendada, mitte nii 'ma ei saa aru küsimusest xy; mis on õige vastus küsimusele zz'. See ei inspireeri õppejõudu kuigivõrd pingutama.

« Eelmine | Järgmine »

© 2009 Kalle Olli