Muutused jõgedes ja hüdroloogias

Illustreerivad näited ja mõtlemist

Siin kena pilt kuidas saab alguse üks tüüpiline põhja Rootsi jõgi. Jõgi algab mäestikust ja saab oma vee lume ja liustike sulamisest.

Mõtisklus

Mis arvad, kas vesi, mis sellise jõe alguses koguneb on räni rikas või vaene?

Kuidas on lood teiste biogeenidega, N ja P?

No kõik kes arvasid, et siin on räni (või ka N või P) palju, eksisid. Liustikuvesi on väga biogeenide vaene. Räni alles hakkab vette kogunema, aga selleks on vaja teatud tingimusi, millest kohe .....

Edasi lookleb jõgi läbi maaliliste orgude. Sealjuures on need orud kaetud taimestikuga -- tundra, mets, misiganes. Mäekülgedelt tulev vesi nõrgub/imbub/voolab läbi taimestikuga kaetud ala. Vesi kulgeb aeglaselt, kontakt taimestikuga on väga tihe

Mõtisklus
Nüüd palun arvata/nuputada/mõelda, mis siin toimub jõe vee ränisisaldusega?
No just siin vesi rikastubki räniga. Tänu kokkupuutele taimestikuga, tänu vee kulgemisele läbi juuretsooni. Mida tihedam kokkupuude taimestikuga, seda rohkem lahustunud räni vette satub.
« Eelmine | Järgmine »

© 2009 Kalle Olli