Rauaga seotud fosfori ringe setetes

Traditsiooniline rauaga seotud P ringe setetes on järgmine:

Lahustumatu Fe(III) oksiid redutseeritakse lahustuvaks Fe(II) ioonideks, misjärel Fe(III) oksiidiga seotud P läheb lahusesse.

Fe(II) difundeerub hapnikurikkasse keskkonda (kas siis sette pinnal või põhjalähedasse veekihti), kus see taas oksüdeerub Fe(III)’ks (minutite kuni tundide vältel), mis on võimeline fosforit siduma.

See konveier toob rauda settest välja ja tekitab sette pinnale Fe(III) rikka kihi. See Fe(III) kiht on effektiivne barjäär, mis peab kinni settest veesambasse liikuva P ('raudne eesriie').

Peale Fe(II) keemilise oksüdatsiooni, oksüdeerivad seda ka litotroofsed rauabakterid (lõigates energeetilist kasu).

Selle rauaringe tõttu võib P enne mitmeid kordi adsorbeeruda ja jälle vabaneda, enne kui ta (i) lõpuks veesambasse vabaneb, või siis vastupidi, (ii) püsivalt settesse mattub.

« Eelmine | Järgmine »

© 2009 Kalle Olli