Fosfori vabanemise dünaamika

Settiv labiilne orgaaniline P võib suurendada fosfori vabanemist settest veesambasse juba mõne päevaga

Kaugeltki mitte kogu settinud fosfor ei vabane kohe veesambasse tagas; seda tänu adsorptsiooni protsessidele.

Osa mineraliseerunud fosforist jääb poorivette, osa seondub rauaga.
Orgaanilise P hulk väheneb, Fe seotud P hulk suureneb.

Ei orgaaniline P ega Fe (III) seotud P mattu setetesse; esimene mineraliseeritakse, teine vabaneb raua redutseerudes.

Sesoonne dünaamika fosfori vabanemisel.

Põhjapoolkera parasvöötme eutroofsetes järvedes ja rannikualadel on maksimaalne fosfori voog settest veesambasse suvel ja sügisel -- s.o. ajal kui jõgede vool on miinimumis ja fosforinälg planktonis seega suurim.

- Suveks mineraliseerub kevadel settinud värske fütoplanktonimass.
- Temperatuuri tõustes hoogustub mikroobide metabolism.
- Hüdrograafia soodustab P vabanemist - tugev termokliin vähendab vee segunemist -- pikeneb vee viibeaeg põhjakihis, suureneb hapnikutarve, setetes võib tekkida anoksia, mis hüppeliselt soodustab P vabanemist.

Joonis: Vasak -- Üldfosfori suhtelised kontsentratsioonid oligotroofse (roheline) ja eutroofse (punane) järve veekihis. Parem -- Fosfori voog settest veesambasse. Oligotroofses järves on fosforivoog settest veesambasse praktiliselt olematu ning üldfosfori suvised kontsentratsioonid ei erine oluliselt talvistest miinimumkontsentratsioonidest. Eutroofses järves seevastu suureneb bentiline fosforivoog suvekuudel (juuni - august). See fosfor seotakse fütoplanktoni poolt ning tulemusena suureneb veesamba üldfosfori sisaldus.

« Eelmine | Järgmine »

© 2009 Kalle Olli