Mis juhtub tammide taga?

Tammitamine --- see katkestab kontakti vee ja taimestiku vahel

All vana foto maastikust, enne tammi ehitamist ja paisjärve paisutamist. All lookleb jõgi, mis on kokkupuutes taimestikuga. Kontakt vee ja taimestiku vahel on väga hea. Jõevesi rikastub räniga.

Sama vaatenurk pärast tammi ehitamist. Kõik on üles paisutatud, vesi on kõrge. Veekogu ruumala on väga suur võrreldes eelneva pildiga, vee kokkupuude taimestikuga on oluliselt seetõttu vähenenud.

Lähivaade veehoidlale. Vee ja taimestiku vahel on hulk tühja maad. Ehk siis -- vesi on taimestikust üsna selgepiiriliselt ära lõigatud ja see mõjutab kõige otsesemalt räni kontsentratsioone vees.

Selline vesi on ja jääb väga lahustunud räni vaeseks, ega suuda toetada ränivetikate kasvu alamjooksul aga ka rannikumeres. Seda sõltumata eutrofeerumisest!

Vee vaesumine ränist, õigupoolest vee rikastumise äralõikamine kunstlikes veehoidlates võimendab eutrofeerumisest tingitud ränipuudust.

See seab ohtu ränivetikate konkurentsivõime rannikumeres, soodustades kaudselt teisi vetikarühmi, mis sageli põhjustavad ohtlikke õitsenguid.

« Eelmine | Järgmine »

© 2009 Kalle Olli