Eutrofeerumise põhjused

Laias laastus ja mõnes mõttes olulisuse järjekorras on eutrofeerumise põhjused järgmised:

- Põllumajandus
- Tööstus
- Akvakultuurid
- Munitsipaalheitveed
- Depositsioon atmosfäärist
- Lämmastiku fikseerimine

Mõtisklus
Siinkohal on mõistlik teha esimene paus ja mõelda, miks on põllumajanudus nii kõrgel kohal? Tööstus on palju olulisem inimtegevuse valdkond kui põllumajandus tänapäeval, ometi on tööstusreostus põllumajandusest tagapool (kui eutrofeerumisest rääkida). Miks?

Tööstus on kontsentreeritud -- punktreostusallikas. Ning seda on lihtne (mis ei ole sama mis odav) kontrollida ja puhastusseadmeid ehitada. Filtrid korstende otsa, puhastusseadmed solgitorude otsa.

Põllumajandus toodab reostust madalatel kontsentratsioonidel aga suurtel aladel. See on hajureostus. Seda on palju palju rakskem kontrollida. Mitte võimatu, aga raskem küll.

« Eelmine | Järgmine »

© 2009 Kalle Olli