Räniringe bilanss ookeanis

Eutrofeerumise seisukohalt huvitab meid räniringe bilanss ookeanis kõige suuremas skaalas.

Laias laastus koosneb bilanss sisendist, varust ooekanis ja väljundist.

Sisendid:

- Sissevool jõgedest, globaalne hinnang 5.0 teramooli aastas
- Muus sissevool 1.1 teramooli aastas

Biogeense räni produktsioon maailmameres -- ca 240 teramooli aastas

Väljundid: biogeense räni akumulatsioon ookeanisetetesse -- ca. 6.1 teramooli aastas (s.o. ca 3% biogeense räni produktsioonist).

Ülaltoodus on kaks olulist tähelepanekut:

1. Maailmamere ränibilanss on tasakaalus, sisendid ja väljundid on võrdsed
2. Biogeense räni varu ja ringe ookeanis on kordades suurem kui sisendid ja väljundid. S.t. enamik biogeensest ränist ringleb ookeanis sisemiselt. Muutused sisendites (või väljundites) saavad räni kattesaadavust ja biogeense räni produktsiooni mõjutada mitte koha ja järsult, vaid ainult üsna pikas perspektiivis. See on globaalne hinnang, mis ei pruugi päris nii olla igal konkreetsel rannikualal.

« Eelmine | Järgmine »

© 2009 Kalle Olli