NOX allikad

NOx allikad on peamiselt põlemisprotsessid: soojuselektrijaamad, aga ka sisepõlemismootorid (transport)

NOX peaminsed allikad on:

- Fossiilsete kütuste põletamine
- Soojuselektrijaamad
- Tööstus
- Transport

NOx tekib suures osas läbi põlemisprotsesside. Põlemisel -- tekib kõrge temperatuur. Se suur energia hulk mis vabaneb on piisav murdmaks N2 kolme kovalentset sidet! N2 on muidu, s.t. normaaltemperatuuridel, väga väga stabiilne -- ja seetõttu kättesaamatu (enamikele) organismidele. N2 omastamine otse organismide poolt on seotud väga suure energiakuluga. Seda suudavad vaid osad (tsünao)bakterid. Taimedest ainult need, kellel on sümbioos nimetet (tsüano)bakteritega.

Seega valdav osa põlemisel tekkivast NOx gaasist on pärit amtosfäärsest lämmastikust! Vähem osa (kui üldse), (fossiilses) kütuses sisalduvast orgaanilisest lämmastikust.

NO moodustab 90-95% kogu emissioonist. Peamine allikas on O2 ja N2 mis kõrgel tempertuuril reageerivad ja tekib N. NO2 on vaid väiksem osa (5-10%).

Antropogeense NOX emissioonid kõrged seal, kus inimeste asustustihedus on suurem.

- Tihedalt asustatud piirkonnad, linnas
- Merel -- laevateed, naftaplatformid

Emissioon on suurim liikluse tipptundidel, samuti talvel, kui soojuse tootmine on tipptasemel. Autostunud maades domineerib transport, muidu soojusjaamad.

Nii NH3 kui NOX transformeeruvad läbi keemiliste protsesside atmosfääris väga paljudeks eri lämmastikuühenditeks, milledel võib olla kaunis pikk eluiga ja seega võib depositsioon toimuda emissioonipunktist tuhandete kilomeetrite kaugusel

Mistõttu ongi antropogeenne eutrofeerumine globaalne probleem

Erinevad on nii eluiga kui depositsiooni kiirused

Juuresoleval skeemil on NOx emissioonide kaart Euroopa kohta. Näha on:

- tihedalt inimasustatud ja autostunud Euroopa piirkonnad
- aga ka jooned mööda merd -- e.g.Vahemeres. Need on tihedalt kasutatavad kaubalaevateed!
- Tuntavad on ehk mõned suurlinnad (Moskva)

Mõtisklus
Eelnev käis antropogeense NOx kohta. Mis võiks olla looduslikuks NOx allikaks? Põhimõte, et vaja on suurt energia hulka pädeb endiselt. Ehk -- kuidas tekkis NOx enne olulist inimmõju keskkonnale?

Põhimõtteliselt ei ole põlemine eksklusiivselt seotud ainult inimkonnaga. Metsatulekahjud, süüdatuna välgust vms on olnud ammu enne inimest. Ja eraldub NOx.

Teine oluline allikas on välk ise -- vabaneb suur hulk energiat ja otse atmosfääris. See on üks peamisi NOx looduslikke tekkeprotsesse ja põhiline enne olulist inimmõju.

« Eelmine | Järgmine »

© 2009 Kalle Olli