Bentilised protsessid

Bentilised protsessid

Selles teema uurime, mis toimub eutrofeerumise tagajärjel moodustunud orgaanilise ainega, kui see settib veekogu põhja. See on loogiliseks jätkuks eelnevatele tsüklitele, kus uurisime:

- Eutrofeerumist põhjustavate toitainete päritolu ja allikaid (põllumajandus, transport, munitsipaalheitveed)
- Toitainete transporti ja levikut läbi biosfääri (transport atmosfääris, jõgedega, põhjavee kaudu)
- Toitainete mõju pelaagilisele ökosüsteemile (produktsioon ja planktilised protsessid ja vetikaõitsengud)
- Uue orgaanilise aine settimine veekogus -- pelaagilis-bentiline sidusus (settevoog)

Bentiliste protsesside teema jaguneb kaheks suuremaks tsükliks:

1. Orgaanilise aine lagundamine setetes. Selles teemas vaatame, mis orgaanikaga juhtub pärast settimist veekogu põhjale. Erinevad lagunemisprotsessid ning nende tagajärjed. Erinevad postiiivsed ja negatiivsed tagasisidemed pelaagilisele eutrofeerumise protsessile.
2. Fosfor vabanemine setetest. Kuigi vaid üks bentiliste protsesside tagajärg, on see eutrofeerumise seisukohalt erakordselt oluline. Sedavõrd, et sellele on põhjust pühendada terve tsükkel. Seda eriti seoses Läänemere eutrofeerumise ja sinivetikaõitsengutega, kus eutrofeerumisel ja fosfori vabanemisel on keskne roll.

Head uurimist ...

Selle teema jaoks palun läbi töötada kursuse põhimaterjalist peatükid 11 ja 12.

Bentilise lagundamise alateema jaoks peatükk 11: 'Marine eutrophication and benthic metabolism, lk 147-154

Fosfori setetest vabanemise alateema jaoks peatükk 12: 'Benthic phosphorus release from sediment to water' lk 155-164

« Eelmine | Järgmine »

© 2009 Kalle Olli