Uuringud: kuidas tõsta mere produktiivsust

Milline on madalamate troofiliste tasemete reaktsioon toitainete suurenemisele

- Eesmärgiga suurendada toidukõlblikku produktsiooni
- Mesokosmid -kunstlikud, eksperimentaalsed ökosüsteemid, isoleeritud keskkonnast, aga ‘piisavalt’ suured ja manipuleeritavad. Maal ja meres

Joonised: Mesokosmi eksperimendid rannikumeres ja suurtes maismaal paiknevates installatsioonides.

Mesokosmid Soome lahe rannikumeres. Mesokosmid kujutavad endast hiiglaslikke tugevast kilest kotte (53m3 ruumala, 14 m sügavust ja 2.3 m läbimõõt), millest vee peal on näha ainult ülemine serv, mis on kinnitatud tünnidel ujuva puidust platformi külge. Mesokosmid on pealt kaetud kilega, mis tagab küll gaasivahetuse, kuid ei lase merelinde vett solkima.

Mõned mesokosmidest saadud uurimistulemused:

- Tasakaalus N:P:Si lisamine suurendab ränivetikate produktsiooni. Põhja Atlandil, aga mitte Läänemeres
- Piko-tsüanobakterid, mis on kosmopoliitsed kogu ookeanis, ei reageerid toitainete lisamisele - ilmselt kontrollib pikoplanktonit herbivooria või viirused
- Enamik eukarüootseid vetikaid käitub ettearvatult - toitainete kättesaadavuse tõus suurendab biomassi
- Fütoplanktoni rakkude lüüsumine on oluline protsess oligotroofses Vahemeres, vähem NE Atlandil
- Herbivoorid tarbivad ca 50% primaarproduktsioonist (nanoflagellaadid, tsiliaadid, mesozooplankton)
- Väiksed herbivoorid (bakterivoorid) on suhteliselt olulisemad oligotroofsetes vetes, mesozooplankton ja tsiliaadid on olulisemad meso/eutroofsetes vetes
- Mikroobne toiduahel on energia edasikande seisukohalt eriti ebaefektiivne. Nano-flagellaatide ja tsiliaatide tarbitud toodangust jõuab herbivoorsesse toiduahelasse tühine osa
- Kõik herbivoorsed organismid (nanoflagellaatidest mesozooplanktonini) toituvad autotroofide suurenenud produktsioonist.
- Toitainete kättesaadavuse kasv suurendab rohkem autotroofseid energiavoogusid ja vähem heterotroofseid

Kokkuvõtvalt:

- Toitainete kättesaadavuse (eutrofeerumise) ja primaarproduktsiooni vahel on tihe seos. Herbivooride reaktsioon on aeglasem, üldiselt positiivne, kuid ettearvamatum (eriti liigi ja populatsiooni tasemel)
- Toitainete lisandumise tulemuste ette ennustatavus populatsiooni ja liigi tasemel väheneb troofilise taseme tõustes. Kuigi, empiiriliselt on teada seos toitainete juurdevoo ja e.g. kalasaakide suuruse vahel. Kalade populatsiooni tasemel on ennustust pea võimatu teha.

« Eelmine | Järgmine »

© 2009 Kalle Olli