Eutrofeerumine ja räniringe

Biokeemiline räniringe -- elementaarne ja globaalne skaala

Räni (Si) ei ole põhimõtteliselt eutrofeerumist põhjustev element veekogudes. Pigem vastupidi, räni on üks enimlevinud elemente nii planeedil Maa kui Universiumis.

Mis siis ikkagi seob räni ja veekogude eutrofeerumist?

Kiire vastus:

1. Räni on absoluutselt vajalik element ränivetikate kasvuks
2. Ränivetikate arvele jääb ca 1/4 planeedi Maa primaarproduktsioonist ja ca 1/2 maailmamere primaarproduktsioonist
3. Kuigi räni ei põhjusta eutrofeerumist, mõjutab eutrofeerumine oluliselt räniringet
4. Mistahes muutused globaalses või regionaalses räniringes mõjutavad otseselt ränivetikate edukust ning seeläbi kogu veekogu toiduahelat ning lõpuks Maa biogeokeemilist ringet.

Millest selles teemas juttu tuleb:

- Definitsioonid, räni olulisus
- Maismaa ja ookeani räniringe
- Jõetransport
- Probleemid räniga -- ränikontsentratsioonide vähenemine, põhjused ja mehhanismid
- Inimmõju räniringele -- mehhanismid
- Räni vähenemine Läänemeres

Räniringe kohta ei ole kursuse elektroonilises konspektis eraldi peatükki; kogu materjal tuleb omandada nendelt lehekülgedelt.

Lähedalt seotud teema, kuidas räniringe mõjutab regionaalset biogeogkeemilist ringet on peatükis 'Bento-pelaagiline sidusus'

Selle teema jaoks ei ole kursuse põhimaterjalides peatükki! Katsuge võimalikult rohkem siit järgnevast abimaterjalist kasu saada.

« Eelmine | Järgmine »

© 2009 Kalle Olli